SCB Financial Markets คาดกรอบเงินบาทวันนี้ 37.90-38.20 บ./ดอลลาร์
SCB Financial Markets คาดเงินบาทวันนี้ (28 ก.ย.65) เคลื่อนไหวกรอบ 37.90-38.20 บ./ดอลลาร์ นักลงทุนรอฟังผลประชุม กนง.ช่วงบ่ายวันนี้
SCB Financial Markets คาดเงินบาทวันนี้ (28 ก.ย.65) เคลื่อนไหวกรอบ 37.90-38.20 บ./ดอลลาร์
28 ก.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (28 ก.ย.65) เคลื่อนไหวในกรอบ 37.90-38.20 บาท/ดอลลาร์ โดยค่าเงินบาทปรับอ่อนค่าต่อเนื่องทะลุระดับ 38.00 บาท/ดอลลาร์ นักลงทุนรอฟังผลประชุม กนง.ช่วงบ่ายวันนี้
ส่วนค่าเงินดอลลาร์ยังคงได้แรงพยุงจากคอมเมนต์ของนายเจมส์ บูลลาร์ด ประธานธนาคารกลางสหรัฐ (เฟด) และนายชาร์ลส์ อีแวนส์ ประธานธนาคารกลางสหรัฐ (เฟด) สาขาชิคาโก ว่าเฟดจะยังคงจะเดินหน้าขึ้นดอกเบี้ยต่ออย่างน้อย 1% ในปีนี้
ขณะที่ค่าเงินปอนด์ปรับแข็งค่าขึ้น หลังจากตลาดคาดอาจมีการปรับขึ้นดอกเบี้ยครั้งใหญ่ที่ 1.5% พร้อมกับการเปิดเผยรายละเอียดแผนการคลังระยะกลางที่จะมาช่วยพยุงเศรษฐกิจ ในการประชุมเดือนพฤศจิกายน